|  |
| --- |
| **З А Д У Ж Б И Н А**  **АЛЕКСАНДРА КОТУРОВИЋА** |
|  |

11 000 Београд, Студентски трг 1, ПИБ: 112287097, Матични број: 28832559, Рачун:200-3287600101754-71

Тел: (011) 3207-426, Финансијски послови: (011) 3207-428, Факс: (011) 3207-486

Београд, 31. октобар 2023. године

03-19 број: 612-4188/1-23

МП

На основу члана 5 Статута Задужбине Александра Котуровића, 03 број: 06-2905/6-20 од 23. септембра 2020. године, Одбор Задужбине Александра Котуровића, на седници одржаној 31. октобра 2023. године, доноси:

# О Д Л У К У

О РАСПИСИВАЊУ КОНКУРСА ЗА ДОДЕЛУ

НАГРАДЕ АЛЕКСАНДРА КОТУРОВИЋА

Члан 1.

Расписује се Конкурс за доделу 1 (једне) Награде Александра Котуровића за најбољи мастер рад из области електронике одбрањен на Катедри за електронику Универзитета у Београду – Електротехничког факултета.

Члан 2.

Награда у нето износу од по 50.000,00 динара, доделиће се из средстава Задужбине Александра Котуровића.

Члан 3.

На Конкурс се могу пријавити кандидати који су у периоду од 15. јуна 2023. године до 30. септембра 2024. године одбранили мастер рад на Електротехничком факултету Универзитета у Београду.

Члан 4.

Потребна документација:

* Попуњени образац Пријаве на конкурс (Образац преузети у PDF формату са интернет странице Универзитета у Београду, у делу „Стипендије и конкурси“, <http://www.bg.ac.rs/sr/univerzitet/konkursi.php>),
* Мастер рад кандидата,
* Диплома (или Уверење о дипломирању) и додатак дипломи (или Уверење о положеним испитима) за основне академске студије,
* Диплома (или Уверење о дипломирању) и додатак дипломи (или Уверење о положеним испитима) за мастер академске студије,
* Извод са подацима са електронски очитане личне карте са чипом или скениранa важећa личнa картa без чипа.

Члан 5.

Рок за подношење пријава је до 15. октобра 2024. године.

Пријаве се подносе електронским путем Катедри за електронику Електротехничког факултета Универзитета у Београду, на имејл адресу: [rade@etf.rs](mailto:rade@etf.rs) са називом имејла „Пријава на конкурс“ и потребном документацијом из члана 4 у прилогу имејла.

Члан 6.

Додатне информације заинтересовани кандидати могу добити у Сектору за инвестиције и управљање имовином Универзитета и универзитетских задужбина и фондација, на телефон (011) 3207-426 или на e-mail: [popovm1@rect.bg.ac.rs](mailto:popovm1@rect.bg.ac.rs).

Члан 7.

Обраду пријава са пратећом документацијом врши Универзитет у Београду - Електротехнички факултет, који предлог за доделу Награде са образложењем и списком свих пријављених кандидата оставља на одлучивање Одбору Задужбине.

Члан 8.

Одлукa о додели Награде биће објављена на огласној табли и званичним интернет страницама Универзитета у Београду и Задужбине Александра Котуровића у делу: „Стипендије и конкурси“,<http://www.bg.ac.rs/sr/univerzitet/konkursi.php>,као и на огласној табли и званичној интернет страници Електротехничког факултета Универзитетa у Београду.

Члан 9.

На Одлуку о додели Награде кандидат има право приговора Одбору Задужбине у року од 8 дана од дана објављивања Одлуке. Приговор мора бити образложен, односно уз њега мора бити достављена одговарајућа документација и исти се доставља или непосредно на адресу Задужбине, Београд, Студентски трг 1, или на e-mail: [popovm1@rect.bg.ac.rs](mailto:popovm1@rect.bg.ac.rs)..

ПРЕДСЕДНИК

ОДБОРА ФОНДАЦИЈЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Иван Поповић, ванредни професор